**PANNZ Arts Market Logo.
Two circles with thin black outlines and white centres. One slightly overlapping the other. The left circle has the words Arts Market in it. The right circle has the acronym  PANNZ in it. The font is all capitalised, bold and black. **

**Te Tūhononga Toi Whakaari o Aotearoa**

**Ngā Aratohu Tautono 2024**

Ka tuwhera ngā tautono ki te hauoro me te mātakitanga i te Mākete Toi PANNZ 2024

**10am, Monday 4 September 2023 ka kati i te waenganui pō, Sunday 1 October.**

**Tēnā koa tere tono mai, i te mea kāore e whakaaetia ngā tono tae tōmuri mai.**

I mua i te tuku tono mō te Mākete Toi PANNZ tēnā koa pānuitia tēnei aratohu.

**Kei te hiahia āwhina koe?** Tēnā koa īmēra mai ki a mātou i [info@pannz.org.nz](mailto:info@pannz.org.nz) mehemea he pātai, kei te hiahia āwhina rānei koe e pā ana ki tō tautono.

Ka taea e tā mātou Kaiārahi Māori ki te āwhina i ngā mātanga Māori mahi toi me ngā kamupene hoki. Tēnā koa īmēra mai ki a Dolina kei [dolina@pannz.org.nz](mailto:dolina@pannz.org.nz)

**NGĀ PĀRONGO KEI TĒNEI TUHINGA**

[Tirohanga Whānui Mākete Toi 3](#_Toc144294054)

[Utu EoI me te Utu Rehita Mākete 6](#_Toc144294055)

[Ngā Āheinga Whakaaturanga 9](#_Toc144294056)

[Ngā Rā Matua 19](#_Toc144294057)

[Tukanga Tono 21](#_Toc144294058)

[Ngā Paearu Whai Wāhi 32](#_Toc144294059)

[Ngā Aratohu Aromatawai 32](#_Toc144294060)

# Tirohanga Whānui Mākete Toi PANNZ

Ko te whakatuara me te whakamanawa i te tūhononga tāpoi toi whakaari ngā whāinga pokapū a PANNZ, ā, ki te tūā pā, ki te whakawhanake i ngā tūhononga i waenga i te hapori toi whakaari ngaio i Aotearoa nei. Nā te mea ko ia noa iho te mākete mō te hapori toi whakaari i Aotearoa nei, he whaitikanga te Mākete Toi Whakaari PANNZ ki te tautoko i te ahumahi. E mahi whaitikanga anā te Mākete Toi Whakaari arā ki te tautoko i ngā āheinga ā-ao mō ngā mahi o Aotearoa.

I te wā e haere ana te Mākete Toi ka haere mai ngā taraketi ā-ao o ngā hapori toi whakaari ā-ao ki te mātakitaki, ki te tūtaki ki ngā ringatoi me ngā kaihanga, haere ki ngā pāpono tūhononga, ki te whakawhitiwhiti mātauranga mai i ngā kokonga o ō rātou ao.

Whāmuri i te toru tau o ngā pāpono momorua me te matihiko, kua kitea anō i raro o Mākete Toi PANNZ 2024 te hokinga mai o ngā whakaaturanga me ngā hauoro e whakahaere mataoratia ana haere noa te toru rā i Tāmaki Makaurau, e ngana nei mātou kia noho ko ngā ringatoi ki mua o ā mātou mahi katoa.

Kua whakatūturutia he tino rawa te Atamira Matihiko Mākete Toi PANNZ 2024. I te tau 2024 ka whakamahia e mātou te Atamira Matihiko hei torohanga o te Mākete. Mā tēnei ka whai rawa ngā tarikete ki te hono ki ngā mahi ā tēnā, ā tēnā o rātou.

**Pāpono Mākete Toi**

Ka tū katoa ngā rā e toru o te Toi Mākete 2024 i Tāmaki Makaurau mai i te Mane whā o Maehe ki te Wenerei ono o Maehe.

Ka whakaata ā-tangatatia ngā hauoro, ngā mātakitakinga me ngā whakaaturanga whakawhanaketanga haere noa ngā rā e toru. Tāpiri hoki ngā kōwhiringa mō ngā hui kanohi ki te kanohi, tūhononga ā-rōpū i te taha o ngā ringatoi, ngā tumu whakaputa, ngā kaikawe kōrero me ngā kaiārahi ahumahi puta noa i te rāngai toi whakaari.

Ka tīpakotia e te Mākete Toi ngā matapaki poari me ngā korero matua a ngā kaihanga toi me ngā kaikawe korero e pā ana ki ngā kaupapa huhua.

**Toi Mākete Atamira Matihiko**

E hoa haere kōtui anō ana mātou me Aro Toi ki te whakauwhi i ngā aratohu ringatoi me ngā rēhitatanga tarikete mā runga mai i te atamira matihiko.

Ka waihanga whakaritenga katoa ngā ringatoi hauoro me te mātakitakinga i ā rātou mahi i runga i te atamira me ngā whakapaipai rārangi take katoa (hui mai hoki ngā kōwhiringa mō te tango whakaahua, ngā tiro tanga, me ngā ataata mahi). Ka whaiwāhi ētahi atu o ngā tarikete ki te hanga whakaritenga me ngā taipitopito o ā rātou mahi, ngā whakaritenga auaha rānei.

**Tēnā koa titiro. He mea whai tikanga kia whiwhi koe ki te mana o ngā puoro, ngā rekoata me ngā rawa e hiahia ana koe ki te whakamahi, ka noho nei i runga i te atamira. mō ētahi atu anō taipitopito tirohia ngā herenga me ngā heipūtanga**.

# Utu EoI me te Utu Rehita Mākete

**Utu Eol**

Kāore he utu mō te tono. Mehemea ka tohua tō hauoro, tō mātakitakinga rānei, he utu ka utaina mō te rēhita ki te haere ki te mākete (titiro i raro iho nei)

**Ngā Utu Rēhita Mākete Toi PANNZ 2024**

Mō te tau 2024, ki te rēhita koe ki te haramai ki te Mākete ka ea i te utu te toru rā.

Kāore e whakaitia te utu mehemea ka haere mai koe mō tētahi wāhanga noa iho o te pāpono toru rā.

Ki te kore te Mākete Toi e tīmata, kāore tonu e whakahokia atu ō moni, nā te mea ka whakahaeretia e mātou te kaupapa ā tōna wā.

He kupu tohutohu e kī ana me rēhita me tae ā-tinana ngā ringatoi hauoro, mātakitaki hoki ki ngā rā e toru o te mākete kia taea ai te hono atu ki te ahumahi, ki te whakatuara hoki i ā rātou mahi. Ko ngā ringatoi e kaha nei ki te whakauru i a rātou te hunga ka whakahaeretia te nuinga o ā rātou mahi e ngā kaikōrero mai i Aotearoa puta noa ki te ao.

Ka whaiwāhi aunoa ngā ringatoi hauoro, mātaktaki i eke panuku ki te Atamira Matihiko Mākete Toi ahakoa i rēhita, kāore rānei i rēhita ki te hāere ā-kanohi mai ki te Mākete.

**TOMONGA Ā-TANGATA KI TE MĀKETE** (hui mai hoki te Atamira Matihiko Mākete)

**Kaiwhakaputa/Ringatoi Motuhake:** $105+GST

**Ētahi atu tarikete:** $695+GST

**Āheitanga:** Ngā ringatoi me ngā kaiwhakaputa kāore i te mahi mā ngā kamupene e whai pūtea haumi ana mai i CNZ i raro i ngā hōtaka Toi Totara Haemata me Toi Uru Kahikatea.

Tēnā koa titiro: Mehemea he tauārai te utu whakapā ki a: [info@pannz.org.nz](mailto:info@pannz.org.nz)

Ka tuwhera ngā Rēhita Tarikete mō te Mākete Toi PANNZ 2024

**Monday 27 November 2023.**

**Mākete Toi PANNZ 2024**

# Ngā Āheinga Whakaaturanga

• Ngā Hauoro Kotahi Meneti

• Ngā Hauoro Rima Meneti

• Ngā Whakaaturanga Whanaketanga

• Ngā Atamira Whāroa

Ka taea e koe ki te tīpako kotahi nuku atu rānei o ngā āheinga whakaaturanga mō ō mahi. Heoi anō me titiro koe ki ngā aratohu kōwhiringa whakaaturanga ā PANNZ ki te whakapūaho ko tēhea te āheinga e hāngai ana ki te whanaketanga o āu mahi.

Mehemea e tono ana koe ki te hauoro/te whakaatu i ngā mahi taurea, he whaitake kia whakaritea e koe he tono mō ia mahi.

Me whakarato anō te īmēra kua whakaritea mō ngā tono o mua atu, mā tēnei e whakatūturu kia honoa e mātou ēnei mahi ki tō Atamira Matihiko Mākete Toi.

Mehemea i whakaari koe i te Mākete Toi PANNZ 2023 ka mutu kua oti kē he kōtaha mōu i runga i te Atamira Matihiko Mākete Toi tēnā koa whakamahia te īmēra i whakamahia ai e koe i ngā wā ki muri. (Mā tēnei e taea ai e mātou ki te neke mai i tō kōtaha mai i te tau 2023)

**Tēnā koa tirohia mai:**

* Ko te tangata e tono ana mō te āheinga hauoro/mātakitakinga te tino tangata e tika ana hei whakapā atu mō ngā mahi.
* Ngā kōtaha kua waihangatia i runga i te Atamira Matihiko MāketeToi e noho ana mā ngā tāngata takitahi anake, kāore mā ngā tangata mahitahi taurea me ngā rōpū.
* Ka tuwhera ngā rēhita, kua āhei koe ki te hono atu ki ētahi atu tāngata mahitahi taurea ki ngā mahi.

Tāpiri ki to hauoro/mātakitakinga, ka whaiwāhi koe ki te whakaari ataata roa tonu, ka wātea ki te tirohanga kanohi i runga i te atamira. Mā te paewhiri PANNZ ēnei e whakarite, ka mutu e wātea ana ki ngā tarikete ki te mātaki i runga i te tono, e haumarutia ana hoki e te kupu muna.

Mā mātou koe e whakamōhio atu mehemea he tono ki te mātaki i ō mahi ka tukuna mai.

**Aratohu Kōwhiringa Wahaaturanga PANNZ**

|  |  |  |  |  |  |
| --- | --- | --- | --- | --- | --- |
| **Karangatanga** | Hauoro, Kotahi meneti | | Hauoro, Rima meneti | Whakaaturanga Whanaketanga | Whakaaturanga Whāroa |
| **He huatau** | ✓ | |  | ✓ |  |
| **Kei te whakawhanake tonu** | ✓ | | ✓ | ✓ |  |
| **Kua rite ki te whakarewa** | ✓ | | ✓ | ✓ |  |
| **Kua rite ki te haerere. (ngā mahi kua whakarewatia)** | ✓ | | ✓ |  | ✓ |
| **Momo Mahinga** | | **Description / Format** | | | | |
| **Ngā Hauoro Kotahi Meneti**  (Tata ki te tekau mā rima ngā tūnga kei te wātea)  Ki te kore ngā ringatoi me ngā kaihautū e tohua ki te whakahaere Hauoro Rima Meneti, he Whakaaturanga Whāroa, he Whakaaturanga Whakawhanaketanga rānei, tērā pea ka tonoa atu rātou ki te whakahaere Hauoro Kotahi Meneti. | | He ataata whakapūketetia ia Hauoro Kotahi Meneti, ka mutu kaua e roa atu i te kotahi meneti. Ko te tikanga me whakamahi hei whakamāpura aronga ki tētahi huatau, ki tētahi hauoro, ki tētahi mahi e whakawhanaketia ana, he mahi rānei kua rite kia whakaatuhia.  Ka tīwhiritia ngā Hauoro Kotahi Meneti i te wā o te Mākete toru rā. Ka whakaritea ēnei i raro i te ngākau pai o PANNZ.  **Me tuku mai ngā Ataata Hauoro: Friday 2 February 2024**  *Tērā pea kāore e whakaurua ki te Mākete ngā ataata roa atu i te kotahi meneti.* | | | | |
| **Momo Mahinga** | | **Description / Format** | | | | |
| **Ngā Hauoro Rima Meneti**  (Tata ki te rua tekau ngā tūnga kei te wātea.) | | Ka mahia ā-tinana ngā Hauoro Rima Meneti i runga i te atamira.  He rima meneti te mōrahi o ia hauoro, ka mutu ka taea ki te whakauru, ki te whakamahi rārangi take kua rekoata kētia i runga i te atamira i te wā o te hauoro. Whaimuri i ngā raupapa Hauoro Rima Meneti, ka whakakao ngā ringatoi hauporo i tētahi paewhiri whakawhitiwhiti kōrero e pā ana ki ā rātou mahi.  **Me tuku mai ngā ataata kua rekoata kētia i mua i: Friday 2 February 2024** | | | | |

|  |  |
| --- | --- |
| **Momo Mahinga** | **Description / Format** |
| **Whakaaturanga Whakawhanaketanga**  (Tata ki te toru ngā tūnga kei te wātea) | Tata ki te toru ngā Whakaaturanga Whakawhanaketanga ka whakakaupapatia ia ata e haere ana te Mākete Toi.  Ka pōhiritia ngā ringatoi/kaihautū ki te whakaatu i ngā mahi “kei te haere tonu” ki ngā tarikete. Ka whakaritea tēnei ki te pānuitanga ā-tūtohi, ki te haratau ki te awheawhe tuwhera, ki ngā wāhanga whakaari, me ētahi atu mahi rite tonu.  Ka whakahaeretia ēnei mahinga i tētahi whaitua “Pouaka Tuauriuri” ka whakawāteatia mai e PANNZ, i tētahi atu wāhi rānei ka whakaritea mai i muri o te korero tahi me PANNZ. Ka whakaarotia me kukume mai ngā Whakaaturanga Whakawhanaketanga mā te whakaiti i ngā hiahiatanga hangarau, raupapa hoki. Ko te whakaaro me riro anō mā ngā ringatoi/kaihautū e utu ā rātou whakapaunga moni whakaaturanga, haunga te hinonga mehemea ko PANNZ kei te whakarato.  Kaua e roa atu i te kotahi hāora ngā mahinga. Ka pā ana hoki tēnei ki te wā whakatakinga, ngā kōrerorero me ngā pātaitai i mua, i muri o te mahi. |

|  |  |
| --- | --- |
| **Momo Mahinga** | **Description / Format** |
| **Ngā Atamira Whāroa**  (Tata ki te toru ngā tūnga kei te wātea.) | Ka tapaetia e toru ngā āheinga Atamira Whāroa i te tau 2024. Ko ngā whakapaunga kei roto i te tāpae ko te utu hinonga me te whakaaturanga hei tautoko i te whakaaturanga atamira.  Tēnā koa āta titiro mai, mehemea he utu atu anō (uru mai hoki ngā utu ringatoi) ka riro mā ngā ringatoi/kaihautū e whakaatu ana hei utu.  Me rite ngā mahi i te rā kotahi, ka tū ngā whakaaturanga i te whā, i te rima, i te ono rānei o Maehe. Ka  korero tahi a PANNZ me ngā kaitono mō ngā kōwhiringa hinonga i mua o ngā tono whakamutunga i te roanga atu o te tau 2023.  Tēnā koa tuhia mai i runga i te tono Hauoro Rima Meneti mehemea ka hiahia koe kia whaiwhakaarotia koe mō te āheinga Atamira Whāroa. |

# Ngā Rā Matua

|  |  |
| --- | --- |
| **MONDAY 4 SEPTEMBER 2023** | Ngā tono Hauoro/Mātakitakinga Mākete Toi PANNZ. Ka tuwhera **10am**. |
| **TUESDAY 19 SEPTEMBER 2023** | He hui tuihono mā ngā kaitono hauora/mātakitakinga i te taha o te rōpū PANNZ. (ka whakautua ngā tīwhiri me ngā pātai), a te 10am ki te 11am  [HONO MAI KI TE HUI](https://us02web.zoom.us/j/82170828631?pwd=TkUyMnAycGREalV0R2hCWDJ1ZXFkZz09) |
| **SUNDAY 1 OCTOBER 2023** | Ka kati ngā tono Hauoro/Mātakitakinga Mākete PANNZ i te waenganui pō. |
| **MONDAY 23 OCTOBER 2023** | Ka whakamōhiotia ngā kaitono hauoro/mātakitakinga i te whakataunga. |
| **MONDAY 27 NOVEMBER 2023** | Ka haere ngā Tarikete Rēhita ki te whakatuwheratanga Mākete Toi PANNZ 2024.  *Tēnā koa aro mai, mehemea ka waimarie tō EOI ka tohua koe ki te hauoro ki te whakaatu rānei kua kore koe e tonoa atu anō ki te rēhita, engari ka namaia koe mehemea ka hiahia koe ki te noho ki te roanga atu o te Mākete (tāpiri atu hoki ki tō mahinga hauoro/mātakitakinga hoki.)* |
| **FRIDAY 2 FEBRUARY 2024** | Ka tukuna ngā rawa whakamutunga a ngā ringatoi e hauoro ana ki a PANNZ |
| **MONDAY 4 MARCH – WEDNESDAY 6 MARCH 2024** | Te Mākete Toi PANNZ 2024 kei Tāmaki Makaurau, Aotearoa (Auckland, NZ) |

# Tukanga Tono

**Ngā Ture me ngā Heipūtanga**

* Ki te hoatu he tūnga mōu i te Mākete Toi PANNZ 2024 me pūmau koe ki ngā tohutohu me ngā rā kati, tae rāno ki te haina me te whakahoki atu I te MoU i tukuna atu ki a koe hei wāhanga o te tāpae a PANNZ ki a koe.
* **Me matua whiwhi koe i ngā mōtika ki te whakamahi i ngā rārangi take e** pupuritia ana i runga i te atamira, e whakamahia ā-mataora ana.  
    
  Ko koe tonu hei tiki i ō mōtika, ki te kore e taea e koe ngā mōtika ko koe tonu ka tuwhera kia hāmenetia.  
    
  Kei te kawau māro a PANNZ ki te whakahaumaru i ngā whiwhinga ā ngā ringtoi katoa, hui mai hoki te whakaaro o te hunga e mahi ana mātou i te taha, kia mārama rātou ki ō rātou herenga ki te utu tiringa, ki te whakaū hoki i ngā mōtika rārangi take i waihangatia e ētahi atu.  
    
  Me whakapā koe ki a APRA: [events@apra.co.nz](mailto:events@apra.co.nz) mō ngā mōtika puoro me ngā mōtika rekoata.  
    
  Ngā Puoro Rekoata NZ: [info@recordedmusic.co.nz](mailto:info@recordedmusic.co.nz)
* Kāore he utu mō te tono ki te whakaari.

**Ngā Whakaaetanga**

I ā koe ka tuku i tō tono, ka whakae koe kia wātea ō pārongo ki ngā taraketi mā te toro atu ki te Atamira Matihiko a Mākete Toi PANNZ 2024.

Ka whakae anō hoki koe arā ngā pāpāho ka whakaputuhia e koe, ka taea ki te rekoata, ki te toha i runga i te atamira i te wā tonu me te mutunga o te Mākete Toi PANNZ 2024, haere tonu hoki me ētahi atu pāpono e whaiwāhi atu ana koe (hei tauira anō,ngā mahi mataora, ā-tuihono me te Zoom hoki.) e whakahaeretia ana hoki i te roanga atu o te MāketeToi PANNZ ā, e whiwhi ana koe i ngā whakaaetanga me ngā mōtika e mau ana ki roto i tō rārangi take.

Koi nei te take o te hāpai i te mahi mō ngā āheinga whakaaturanga, ā, ka wātea hoki ki ngā tarikete kua rēhitatia mō Mākete Toi PANNZ 2024 tērā anō hoki te wātea i runga i te atamira mō te kotahi tau

**Tēnā koa tirohia mai:** Kei i ō pārongo me ō pāpāho e wātea ana i te wā e haere ana tae noa ki te mutunga o te mākete ka āhei koe ki te uru atu ki te Atamira Matihiko MāketeToi PANNZ ahakoa te wā ki te whakatika, ki te whakahou, ki te whakakore i tō whakaritenga me ētahi atu pārongo kua whakaratotia e koe.

**Ngā Kupu Whakatau**

* Ka whakatauria me whakauru koe ki ngā hui tuihono/Zoom ka whakakitea, kia mōhio ai koe ki ngā whakahaerenga i te wā o te tukanga.
* E tohua kaha ana ngā ringatoi me ngā kaihautū katoa e hauoro ana, e whakaatu ana i te wā o te MāketeToi kia tae mō ngā rā e toru o te pāpono ki te tūtaki, ki te whakawhanaunga i te taha o ngā Kaikawe Kōrero.
* E tohutohu ana mātou i a koe kia hōhonu tonu ō taipitopito i roto i tō tono hauoro/mātakitakinga hoki. Mā tēnei e whakatūturu te paewhiri kaitiaki kia āta mārama ki ō mahi me te hononga ki te raraunga e tono ana koe. He hokinga whakamuri, ki ngā tono i oti katoa ngā pārongo ki te whakatakoto i whaihua. He taumahatanga ka pā ki tō tono mehemea kāore i tuhia ētahi o ngā pārongo (Mehemea he pātai kāore e hāngai ana e kore rānei koe e mātau ana, tēnā koa whakautua mai mā te tuhi N/A)

**Ngā pārongo ka āhei koe ki te whakauru ki runga i te Atamira Matihiko Mākete Toi.**

Kāore pea i a koe ngā mea/ngā rawa/ngā pārongo i raro ake nei, e pā ana ki te heipūtanga o te āheinga e tono ana koe, kei te pai tērā. Mō ngā Whakaaturanga Whāroa me ngā hauoro kua rite ki te tāpoi, he whakaaro e takoto ana kei i a koe ngā pārongo katoa (te nuinga rānei) e rārangi ana i raro iho nei.

**Ngā Pārongo Whakapā**

Ko tēnei wahanga hei whakamōhio i ngā kaikawe korero me ngā tarikete kowai te tangata tika ki te whakapā atu e pā ana ki te whakaaturanga.

Tēnā koa whakaingoatia mai ngā kamupene/rōpū whakahaere e hāpai ana i te whakaari me te whakatuaratanga e hiahiatia ana.

Mehemea ka hiahia koe ki te whakarerekē i tēnei pārongo, he pai tērā mutu kau ana te hanga i tō whakaritenga ki runga i te Atamira Matihiko Māket Toi.

Titiro: Kāore e whakamōhiotia tō nama waea ki te marea, ko te rōpū anake o PANNZ ka mōhio, kia taea ai e mātou te waea atu ki a koe mehemea e hiahia ana mātou. Kāore e whākina atu ki ngā tarikete.

**Pārongo Whānui**

Koi nei ngā pārongo matua e whakakī ana i tō whakaritenga.

Whakaurua mai he haurongo poto o tō kamupene, rōpū whakahaere rānei, te ingoa o tō whakaaturanga, te momo toi e whakatinana ana i ō mahi (whakaurua mai hoki i ngā whakaraupapa whakawhiti), he tuhinga whakarāpopoto e pā ana ki te whakaaturanga (whakaurua mai hoki te wā, me ngā tohutohu e pā ana ki te kaupapa), me te rōpū auaha e whaiwāhi atu ana.

**Ngā Pārongo Haerere Kua Rite**

Mehemea kua rite tō whakaaturanga kia haria ki te motu (ngā mahi kua whakaatu kētia), tēnā koa whakamōhiotia mai tokohia ngā tāngata kei roto i te rōpū haerere.

Mā tēnei e āwhina ngā kaikawe korero ki te tere mōhio ki te utu haerere, wāhi noho me ērā atu utu, kia hāngai ki ngā pūtea me ngā hōtaka.

He mea whaitikanga kia tika tonu ēnei pārongo.

**He Kaupeka Atu Anō**

Mehemea i whakamahia atu anō tō whakaaturanga i mua, tēnā rārangitia mai. Mā tēnei e āwhina ki te hāpai i ngā mahi ki ngā kaikawe korero.

**Pārongo Mākete**

Ko tēnei rārangi take kei te whakarato pārongo kia pai ai te mākete a te kaikawe korero i te whakaaturanga.

**Mātātuhi Tuahangata**

Ka whakamahia he mātātuhi tuahangata hei mākete, hei kāhiti i te mahi. Ko te mātātuhi matua e whakamahia ana i tō taituarā mākete ki te hono i ngā kaimātakitaki ki tō whakaaturanga.

Tēnā koa tukuatutia mai he konae teitei 5MB te rarahi.

**Ngā Whakaahua Whakaaturanga**

He pai ngā whakaahua whakaaturanga mai i ngā tau o mua, mai i ngā whakaharatau whakawhanaketanga rānei. Ka pai anō ētahi atu mātātuhi mākete i tua atu o te mātātuhi tuahangata, e kōrero ana mō tō whakaaturanga. Tēnā koa tukuatutia mai kia whā ngā mātātuhi 4 high res hei kōnae wehenga piki atu i te 5MB te rarahi.

**Tohutoro Arotake**

Tangoa mai ngā tohutoro o mua mai i ngā arotake o ngā whakahoki kōrero mai a ngā kaimātakitaki, ngā hono rānei ki ngā arotake matua.

**Waitohu Rōpū Whakahaere/Kamupene**

Ngā waitohu kamupene, rōpū whakahaere rānei e whaiwāhi ana ki te whakaaturanga mehemea kei i a koe. tēnā koa tukuatutia mai 4 high res ngā mātātuhi hei kōnae wehenga piki atu ki 5MB te rarahi.

**Ngā Hononga Ataata**

Tēnā koa hono atu ki tētahi rourou, wāhanga poto, he whakaaturanga whāroa o te whakaari. Ka whakaae noa iho mātou ki ngā hononga You Tube me Vimeo mō ngā rourou me ngā wāhanga poto kāore i te whakahaumarutia e te kupu muna.

Tēnā koa homai he kupu muna hei toro atu ki ngā rekoata whakaaturanga whāroa noa iho.

**Wāhanga Hangarau**

Mehemea he wāhanga hangarau tāu iāia tonu nei tēnā koa tukuatutia mai ā-konae.

Ko tēnei hei āwhina i ngā kaikawe korero me ō rātou rōpū ki te tere whakatau te rahi o tō whakaaturanga, he aha e hiahiatia ana ki te whakaari i tō whakaaturanga ki tētahi hinonga, mehemea ka uru ki taua hinonga, hōtaka me te pūtea. He mea whaitikanga kia tika tonu ngā pārongo ka homaia.

Ki te kore ō wāhanga hangarau, he whakaaro nui ki te whakarato kia nui tonu ngā pārongo e pā ana ki te whakaaturanga, ka whakamōhio ai he nui atu anō ngā hōkaitanga ki te whakatutuki i te wāhanga hangarau.

Mō ngā mahi hou kāore anō kia eke ki te atamira, he whakaaro nui ki te homai kia rahi tonu ngā pārongo e pā ana ki te whakaaturanga, e mōhio ana e tohutohu mai ana koe kei te hōrapa tonu kia tutuki ai te wāhanga hangarau.

Mō ngā mahi hou kāore anō kia eke ki te atamira, kāore tēnei e āhei., nō reira ko te nui o ngā pārongo e homaia ana e koe arā, he pēhea te āhua o te mahi te āhuatanga whaihua ki ngā kaikawe korero.

# Ngā Paearu Māraurau a Mākete Toi PANNZ

Me taea e ngā kaitono ngā paearu e whai ake nei kia whakaarotia ai mō te hauoro me te mātakitakinga Mākete Toi PANNZ.

* He whakaaturanga nō Aotearoa i whakaputaina i Aotearoa.
* Me matua piri ki ngā wā kati kirimana mō ngā rauemi me ngā mahere hangarau i te wā e hiahiatia ana.

**Tirohia:** He pai mehemea he urutaunga ngā whakaaturanga o Aotearoa nō ērā o tāwāhi engari me matua whakaputaina i Aotearoa e tētahi kamupene nō Aotearoa, e whakamahi ana i ngā ringatoi o Aotearoa.

# Ngā Aratohu Aromatawai

* He kounga tiketike ngā whakaaturanga
* He tōtika, he taea ngā tautuhi hangarau
* He mōhiotia te Kaihautū, te rōpū whakahaere rānei mō te whakahaere hauoro, mātakitakinga angitū i ngā whakaari haerere.
* Ka whai mariu ngā whakaaturanga kāore anō kia hauorotia, kia mātakitakitia rānei, i tua atu ina koa i ngā kōrero e whai ake nei:
* Ngā whakaaturanga kua hauoro kētia, kua whakaatu tuatahi kētia, e pai ana kia mātakitakitia kia whaiwāhi ai ki ngā āheinga ā-ao.
* Ko te taituarā mākete (Ka pakari kē atu tō tono mehemea ka pai ō kirituhi mākete me ō rārangi take).
* He wāriu kei roto i te whakaari i tēnei whakaaturanga i Aotearoa nei i tāwāhi rānei nā te mea: he ahurea ahurei, he momo whakaehu, ngā pūrākau whaitikanga o Aotearoa, whakaaturanga auaha, mātauranga whaipainga, koi nei noa iho te āheinga.
* E whakaari ana te whakaaturanga i te āhuatanga e hiahia ai ngā kaikawe korero o Aotearoa, o tāwāhi rānei.

**Ka aromatawaiti ngā tono Mātakitaki Whāroa mo:**

* Ngā whainga haerere ā-ao me te āheitanga.
* Te tūponotanga o te whiwhi āheinga/mahi tahi whakaaturanga ā-ao.